***Bemutató Órák információi***

***Kedves Szülők – Kedves Érdeklődők!!***

***Várjuk szeretettel Önöket az év végi bemutató óráinkon!***

Tájékoztatjuk Önöket a **Bemutató Órák** menetével kapcsolatban, és tisztelettel kérjük Önöket,a foglalkozások zavartalan lebonyolítása érdekében tartsák be a kéréseinket!

A Bemutató foglalkozásokra a jegyet a ***FŐBEJÁRAT***-i portán előre lehet megváltani - ***600 .-/fő***.

* A Bemutató Órákon a gyerekeket a foglalkozásvezetők a megszokott helyen és módon   
  összegyüjtik, és leviszik a Tornaterembe.
* A Szülők az öltözőben tartózkodjanak, és csak akkor induljanak le a tornaterembe, amikor a gyerekek már leértek a lépcső aljára! *Egy másik edzőkollega ezt irányítani fogja!!*
* **Ez nagyon fontos!!** mert a kicsik ilyenkor „felpörögnek” és könnyen pánikba esnek a tömegtől!!
* A Szülők a tornaterem bejáratánál található cipőtartóra helyezzék el a lábbelijüket, adják le a jegyüket, majd a kijelölt padokon foglaljanak helyet!
* A *felújítási munkálatok* után jelenleg nem lesz lehetőségünk arra, hogy lelátóról tekinthessék meg a bemutató órát, de a kihelyezett padokról tökéletesen belátják majd

a termet , illetve gyermekük minden tevékenységét, mozdulatát figyelemmel kísérhetik.

* Miután minden szülő bejött, a foglalkozás egy közös „integetéssel” kezdődik, és ettől kezdve a Szülők NE keressenek semmilyen formában kapcsolatot a gyermekükkel!
* Megkérnénk Önöket, ha az óra alatt a csoport átmegy egy másik foglalkozási pontra, ***NE*** kövessék őket azzal, hogy felállnak, odajönnek Önök is, integetnek, videóznak stb.   
  *(Ez nagyon zavaró lenne a gyermek, illetve a foglalkozásvezető számára is könnyen megzavarhatja az óra menetét!)*
* Természetesen a kijelölt ülőhelyről lehet videózni, fényképet készíteni, de az óra végén lesz arra lehetőség, hogy fotókat tudjanak készíteni gyermekükről!
* A Bemutató Órán videofelvétel készül, melynek rövidített változata felkerül a [www.utetorna.hu](http://www.utetorna.hu) honlapra!
* A foglalkozás alatt felmerülő problémák, pl. orrfújás, pisiltetés, megvígasztalás stb. az edzők feladata!!
* ***A foglalkozás végén először a Szülők mennek vissza az öltözőbe, majd a foglalkozásvezetők a szokásos helyen és módon adját át a gyerekeket a szülőknek!!***

**Minden Szülőnek és Gyereknek jó élményt kívánunk, és várjuk vissza Önöket 2017. január 02-tól!!**